: इस बार मतदान प्रतिशत बढ़ने के आसार : देवरिया। उत्तर प्रदेश के पूर्वी भाग में बसे देवरिया जिले को कभी देव भूमि के नाम से उच्चारित किया जाता था। देव भूमि यानि दैहिक, दैविक और भौतिक कष्टों से मुक्त और सभी सुखों से सम्पन्न भूमि। लेकिन आज वास्तविकता कुछ अलग ही कहानी कह रही है। अनगिनत समस्याओं से प्रतिदिन दो-चार होता हुआ यह जिला पीड़ा और दुःखों से जार-जार रो रहा है। आजादी के 64 साल भी किसानों को खाद व बीज के लिए पुलिस की लाठियां खानी पड़ती है। नहरों में पानी नही है। कल कारखाने बन्द है। शिक्षा एवं स्वास्थ्य में भ्रष्टाचार का घुन समा गया है। स्वास्थ्य विभाग खुद बीमार हो गया है और उच्च शिक्षा के लिए छात्रों को बाहर जाना पड़ता है।